eksotisk kunst
Store norske leksikon,Kunst og estetikk,Bildende kunst,Kunstvitenskap,Termer og begreper i bildende kunst
Eksotisk kunst var en samlebetegnelse for artefakter og kunst som stammer fra kulturer og samfunn i Afrika (utenom Egypt), Oseania med Australia, Nord-Amerika og det indre Sør-Amerika, indre og nordlige Asia, Indonesia samt inuitenes og samenes områder.
Etnosentrisme Antropologer, etnografer og kunsthistorikere i de første tiårene etter andre verdenskrig benyttet betegnelsene eksotisk kunst, etnografisk kunst, primitiv kunst, naturfolkenes kunst eller pre-urban kunst om artefakter og kunst som er laget av urfolk. Et alternativ har vært å bruke den engelske betegnelsen arts of nonliterate peoples for å definere materielle kulturprodukter som er laget av mennesker i en kultur uten skriftspråk.Betegnelser som disse blir i dag oppfattet som utslag av etnosentrisme. En verdinøytral løsning kan være å unngå samlebetegnelsen «eksotisk kunst» og lignende betegnelser, og heller knytte artefakter og kunst til navngitte geografiske områder og urbefolkning, eksempelvis afrikanske kunsttradisjoner, amerikanske urfolks kunst eller samisk kunst. Les mer i Store norske leksikon amerikanske urfolks kunst appropriasjon aboriginer afrikanske kunsttradisjoner eksotisk inuitt – kunst kulturell appropriering kunst kunst i Canada kunst i Indonesia maori nordamerikanske urfolks kunst- og håndverkstradisjoner polynesiere samisk kunst sandmaleri søramerikanske urfolk urfolk Litteratur Klausen, Arne Martin (1959). Eksotisk kunst. En introduksjon. Bergen: Bergens Kunstforening Klausen, Arne Martin (1977). Kunstsosiologi. Om kunstens stilling og funksjon i samfunnet – hos oss og i fjerne kulturer. En innføring. Oslo: Gyldendal Norsk Forlag